Γιάννης Ιωάννου (μουσικός)

Ο **Γιάννης Κ. Ιωάννου** (Αθήνα, 8 Μαρτίου 1953) είναι Έλληνας συνθέτης, τραγουδοποιός, ενορχηστρωτής, μουσικός παραγωγός και ραδιοφωνικός παραγωγός.

## Βιογραφικά στοιχεία
Γεννήθηκε τον Μάρτιο το 1953 στην Αθήνα. Γιος Μικρασιάτη πρόσφυγα και αργότερα μέλους της Εθνικής Αντίστασης, αγάπησε από τη μικρή ηλικία το παλιό ελληνικό τραγούδι, τη λογοτεχνία, την ποίηση και τον κινηματογράφο. Σε ηλικία 10 ετών ξεκίνησε τις μουσικές του σπουδές σε παράρτημα του Ελληνικού Ωδείου, μαθαίνοντας ακορντεόν και πιάνο, πλάι στον θείο του, τον Δημήτρη Μεταξά. Την ίδια περίοδο ασχολήθηκε και με τη βυζαντινή μουσική.

### Μουσική καριέρα
Το 1966 γίνεται μέλος στο ροκ συγκρότημα **"Υοungbίrds**" ως οργανίστας, και αργότερα στους **"Foremost"** με τους οποίους έπαιξε για επτά χρόνια. Με τους **Foremost** κυκλοφόρησαν κι ένα 45άρι δισκάκι. Η μία πλευρά είχε το ***«Γιατί να φύγεις»***, ελληνικοί στίχοι στο ***«Something”*** των **[[The Beatles|Beatles]].** Ένα τραγούδι που θεωρείται διαχρονικά η μεγαλύτερη, προσωπική, επιτυχία του **George Harisson.** Η δεύτερη πλευρά του δίσκου που κυκλοφόρησαν οι Foremost το 1970 είχε το ***«Μην παίζεις με την αγάπη»***

Μετά το 1968, φοίτησε στο Ορφείο Ωδείο, στο Απολλώνειο Ωδείο για να καταλήξει στο Ωδείο Αθηνών, όπου ολοκλήρωσε τις σπουδές του στα θεωριτικά της μουσικής, με καθηγητές τους Μενέλαο Παλλάντιο, Κώστα Κυδωνιάτη, Μάρκο Δραγούμη, Γιάννη Ιωαννίδη, και άλλους σημαντικούς μουσικούς. Την περίοδο 1974 με 1977, μαθήτευσε στο "Arcane School". Αργότερα παρακολούθησε μαθήματα δι' αλληλογραφίας με το Μουσικό Κολλέγιο του Berklee College of Music (Βοστώνη) των Ηνωμένων Πολιτειών. 
 
Το 1982 πρωτοεμφανίζεται ως συνθέτης στον μουσικό διαγωνισμό έντεχνου λαϊκού τραγουδιού της ΚΝΕ και βραβεύεται από τα μέλη της κριτικής επιτροπής Μίκη Θεοδωράκη και τον Γιάννη Ρίτσο. Το 1986 το ενδιαφέρον του στρέφεται στα μαθηματικά και τους αλγόριθμους, τα συνθεσάιζερ και τους ηλεκτρονικούς υπολογιστές. Θεωρείται ως ένας από τους πρωτοπόρους αυτοδίδακτους στη σύνθεση της μουσικής μέσω υπολογιστών στην Ελλάδα. Εργάστηκε από το 1978, ως ενορχηστρωτής, μουσικός στα πλήκτρα και μουσικός παραγωγός στη παραγωγή μουσικών δίσκων, σε συναυλίες, σε νυχτερινά κέντρα, στο μουσικό θέατρο και την τηλεόραση.

Έχει συνεργαστεί με σημαντικούς Έλληνες συνθέτες, όπως οι Μίκης Θεοδωράκης, Βασίλης Τσιτσάνης, Βαγγέλης Παπαθανασίου, Γιώργος Ζαμπέτας, Θάνος Μικρούτσικος, Απόστολος Καλδάρας, Δήμος Μούτσης, Σταύρος Ξαρχάκος, Γιάννης Σπανός, Νότης Μαυρουδής, Λουκιανός Κηλαηδόνης, Χρήστος Νικολόπουλος, Θανάσης Πολυκανδριώτης, Ηλίας Ανδριόπουλος, Μενέλαος Θεοφανίδης, Λίνος Κόκοτος, Βασίλης Κουμπής, Σταμάτης Κραουνάκης, Τάκης Μουσαφίρης, Δημήτρης Λάγιος, Γιώργος Σταυριανός, και άλλους.

Το 2014 συμμετείχε στο πλευρό των απολυμένων της ΕΡΤ, κάνοντας εκπομπές κάθε Κυριακή 2-3 μ.μ. στο διαδικτυακό ραδιόφωνο της **ERT-OPEN**. Το σήμα της εκπομπής του ήταν σύνθεση δική του, γραμμένη το 1996, με τίτλο ***"Vals"*** και στο φωνητικό ακούγεται η φωνή της Καλλιόπης Βέττα. Το ***"Vals"*** έχει πρωτοακουστεί σαν σήμα της τηλεοπτικής εκπομπής του Λευτέρη Παπαδόπουλου στην παλιά κρατική τηλεόραση ΕΤ1. Μπήκε σε CD για πρώτη φορά το 1997 στο πρώτο προσωπικό άλμπουμ της Καλλιόπης Βέττα ***"Στη χώρα των ασμάτων"***. Έχει συμπεριληφθεί σε αρκετές διεθνείς δισκογραφικές συλλογές της Virgin & MINOS EMI. Υπήρξε επίσης σήμα της σειράς ντοκυμανταίρ της παλιάς κρατικής τηλεόρασης ΕΤ1, ***"Τα μυστικά του απόλυτου γαλάζιου"*** του σκηνοθέτη **Πάνου Κέκα**. Ο **Γιάννης Κ. Ιωάννου** συνέχισε να κάνει εκπομπές στο ραδιόφωνο και μετά την **ERT-OPEN,** για αρκετά χρόνια σε διαδικτυακούς σταθμούς.

## Εργογραφία

### Σύνθεση, ενορχήστρωση, εκτέλεση
Έχει αναλάβει την ενορχήστρωση, αλλά και ως συμμετοχή σε τραγούδια μουσικών δίσκων σημαντικών καλλιτεχνών στο χώρο του ελληνικού τραγουδιού. Παρακάτω αναφέρονται ορισμένοι από τους δίσκους που συμμετείχε κύρια ως ενορχηστρωτής και σε κάποια και ως συνθέτης.

; Με τους τραγουδοποιούς

* Αρλέτα, *Άσε τα κρυφά κρυμμένα*,
* Διονύσης Σαββόπουλος, *Ζήτω το ελληνικό τραγούδι*, *Αχαρνής*,
* Χάρης και Πάνος Κατσιμίχας *Η μοναξιά του σχοινοβάτη*, *Της αγάπης μαχαιριά*,
* Βασίλης Παπακωνσταντίνου, *Φυσάει*, *Πες μου ένα ψέμα ν' αποκοιμηθώ*,
* Αντώνης Βαρδής, *Σχήμα Λόγου*,
* Νένα Βενετσάνου, *Πόλεις του Νότου*, *Νέα γη,* Καφέ Γκρέκο*,*
* Γιάννης Σαββιδάκης, Απ´ το χάδι στο φιλί, *Δέκα μάγισσες*

Όπως επίσης με τους καλλιτέχνες Γρηγόρης Μπιθικώτσης, Γιώργος Νταλάρας, Χάρις Αλεξίου, Δήμητρα Γαλάνη, Αφροδίτη Μάνου, Κώστας Τουρνάς, Γιάννης Ζουγανέλης, Τάσος Γκρους, Λαυρέντης Μαχαιρίτσας, Διονύσης Τσακνής, Παντελής Θαλασσινός, Γιάννης Νικολάου, Γιάννης Μηλιώκας, Κώστας Γανωτής, Αντώνης Μιτζέλος, Δημήτρης Ζερβουδάκης, Κώστας Χατζής, Κώστας Καράλης, Ρόμπερτ Ουίλλιαμς, Μπέσσυ Αργυράκη, Μελίνα Τανάγρη, Ελπίδα και άλλους. Τα τελευταία χρόνια επίσης, έχει συνεργαστεί σε αρκετά τραγούδια με τους **Bouzouki Kings.**

; Με τους σολίστες

* Βασίλης Σαλέας (κλαρίνο), "Orama/Vangelis, Litany/Theodorakis, Isimeria/Various, Fasma/Various",
* Γιώργος Κόρος (βιολί), "Φωτογραφίες",
* **Nicos - Νίκο Χατζόπουλο** (βιολί), "Zephyros/Theodorakis",
* **Σταύρος Παζαρέντζης** (κλαρίνο), "Litany II/Theodorakis",
* **Δημήτρης Χριστοδούλου** (μπουζούκι), "Rhapsody/Theodorakis",
* Γρηγόρης Τζιστούδης (μπουζούκι) σε κομμάτια Β.Κουμπή, "Traveling", κ.ά.

; Με τους τραγουδιστές
:

Συνεργάστηκε στη μουσική παραγωγή των παρακάτω δίσκων:

* Γιάννης Πάριος, *Ο Ερωτικός Θεοδωράκης*, "Πιστός",
* Μανώλης Μητσιάς *Πολιτεία Γ*,
* Αντώνης Καλογιάννης, *Τι ώρα να' ναι*,
* Όπως επίσης ως ενορχηστρωτής σε δίσκους των Δημήτρης Μητροπάνος, Γιάννης Πουλόπουλος, Γρηγόρης Μπιθικώτσης, Στέλιος Καζαντζίδης, Γιώργος Νταλάρας, Μαρία Φαραντούρη, Aria Saijonmaa, Milva, Βίκυ Μοσχολιού, Σωτηρία Μπέλλου, Στράτος Διονυσίου, Δούκισσα, Ρίτα Σακελαρίου, Κατερίνα Στανίση, Τάνια Τσανακλίδου, Μαρινέλλα, Άννα Βίσση, Φίλιππος Νικολάου, Τζούλη Μασίνο, Ελένη Βιτάλη, Άλκηστις Πρωτοψάλτη, Ελευθερία Αρβανιτάκη, Πέτρος Πανδής, Γιοβάννα, Μαίρη Λίντα, Μιχάλης Μενιδιάτης, Γλυκερία, Καίτη Γκρέι, Δημήτρης Κόκοτας, Χρήστος Δάντης, Πόλυ Πάνου, Πίτσα Παπαδοπούλου, Μαρία Δημητριάδη, Γιώργος Μεράντζας, Κώστας Θωμαϊδης, Γιάννης Κούτρας, Μανώλης Λιδάκης, Αλκίνοος Ιωαννίδης, Ελένη Τσαλιγοπούλου, Κατερίνα Κούκα, Αντώνης Ρέμος, Μάριος Φραγκούλης, Κώστας Μακεδόνας, Βασίλης Λέκκας, Θανάσης Μωραίτης, Γεράσιμος Ανδρεάτος, Βούλα Σαββίδη, Σωτηρία Λεονάρδου, Καλλιόπη Βέττα, Μελίνα Κανά, Πέτρος Γαϊτάνος, Σόνια Θεοδωρίδου, Αναστασία Μουτσάτσου, Λένα Αλκαίου, Καίτη Κουλλιά, Κώστας Μάντζιος και άλλους.

;
; Με τους μουσικούς παραγωγούς
Γιώργος Μακράκης, Αχιλλέας Θεοφίλου, Ηλίας Μπενέτος, Νίκος Καραγιάννης, Φίλιππος Παπαθεοδώρου, Δημήτρης Κοντοσταυλάκης, Γιάννης Δουλάμης, Θύμιος Παπαδόπουλος, Κώστας Ζουγρής, Γιάννης Πετρίδης, Φιλίπ Έιντελ (Philippe Eidel), Στέλιος Φωτιάδης, Σταύρος Μουφλουζέλης, Άκης Γκολφίδης, Κώστας Κωτούλας, Δημήτρης Χατζόπουλος και άλλους παραγωγούς.

;
; Με τις δισκογραφικές εταιρίες
;
; **Minos-EMI, Universal - Polygram, CBS-Sony Music, Lyra-MBI, Polyphon, BMG, Virgin Greece, FM-Records, WEA, Eros, SONET (CBS-Sweden), Legend, Warner Music** και άλλες εταιρίες.

### Ενορχηστρώσεις

; Συναυλίες

Εργάζεται στο τομέα της ενορχήστρωσης από το 1966. Μία από τις σημαντικότερες ενορχηστρώσεις συναυλιών ήταν το 1987, όταν παρουσίασε πρώτος σε ζωντανή τηλεοπτική μετάδοση και σε συνεργασία με τη Νένα Βενετσάνου στο Θέατρο Λυκαβηττού, τη συναυλία ***"Το κουτί της Πανδώρας"*** με συνεργασία τεσσάρων μουσικών. Στη συνέχεια επί δύο συναπτά έτη, από το 1989 έως το 1991, συνεργάστηκε στη παραγωγή της μουσικής παράστασης ***"Λεωφόρος Β'"***, με καλλιτέχνες τους Άλκηστις Πρωτοψάλτη, Λίνα Νικολακοπούλου, Σταμάτης Κραουνάκης και Ανδρέα Βουτσινά. Από το 1993, υπήρξε στενός συνεργάτης του Μίκη Θεοδωράκη. Συνεργάστηκε μαζί του στις ***«Πολιτείες Γ' και Δ΄»***, στον ***«Οιδίποδα Τύραννο»*** και άλλες συναυλίες.

Έχει εμφανισθεί συνοδεύοντας γνωστούς καλλιτέχνες σε διάφορες χώρες, όπως στις Ηνωμένες Πολιτείες, στον Καναδά, στη Γερμανία, στην Αυστρία, στην Ελβετία, στην Ολλανδία, στη Δανία, στη Σουηδία, στη Γεωργία, στη Νότιο Αφρική, στην Αίγυπτο, στην Ουκρανία, στο Καζακστάν, στην Αυστραλία και στην Κύπρο.

; Τηλεοπτικές παραγωγές

Έχει ενορχηστρώσει, συνθέσει και επιμεληθεί τη μουσική για τις τηλεοπτικές εκπομπές μουσικών εκπομπών όπως των:

* ***"Εν Αρχεί ην ο λόγος"*** και ***"Η άλλη μεριά του φεγγαριού"***, σε παρουσίαση του Λευτέρη Παπαδόπουλου, με αφιερώματα σε πολλούς Έλληνες στιχουργούς,
* ***"Αυτοί που μίλησαν με Νότες"***,
* ***"Οι παλιοί μας φίλοι"***, σε παρουσίαση του Γιώργου Παπαστεφάνου,
* ***"Αυλαία"***, σε παρουσίαση του Γιώργου Κυβέλου,
* ***"Ο τελευταίος άρχοντας των Βαλκανίων"'',''' με μουσική του [[Μίκης Θεοδωράκης|Μίκη Θεοδωράκη]] ***«Balkan Litany»*** και άλλες εκπομπές.

;
; Εορταστικά προγράμματα τηλεοπτικών σειρών
;* ''[[Οι Τρεις Χάριτες]]'' και ''[[Το δις εξαμαρτείν]]'' των [[Μιχάλης Ρέππας - Θανάσης Παπαθανασίου|Μιχάλη Ρέππα - Θανάση Παπαθανασίου]]
;* ''[[Οι Απαράδεκτοι]]'', της [[Δήμητρα Παπαδοπούλου|Δήμητρας Παπαδοπούλου]],
;* ''[[Της Ελλάδος τα παιδιά]]'', και άλλες σειρές.

; Τηλεοπτικοί σταθμοί

Έχει συνεργαστεί με διάφορους τηλεοπτικούς σταθμούς όπως του δημόσιου οργανισμού της [[ΕΡΤ|Ελληνικής Ραδιοφωνίας Τηλεόρασης]] ([[ΕΤ1]], [[ΝΕΤ]] (ΕΤ2), [[ΕΤ3]]), καθώς και με τους ιδιωτικούς τηλεοπτικούς σταθμούς, [[Mega Channel]], [[Antenna]], ORF, ARTE και αρκετούς άλλους.

; Θεατρικές παραστάσεις

Έχει γράψει, διασκευάσει και ενορχηστρώσει, τη μουσική για [[Επιθεώρηση (θέατρο)|επιθεώρησεις]], ξεκινώντας το [[1977]] και σε συνεργασία με τον συνθέτη [[Μενέλαος Θεοφανίδης|Μενέλαο Θεοφανίδη]] από το [[Θέατρο Μινώα]].

Έγραψε επιπλέον τη μουσική και τα τραγούδια που ακούστηκαν στα θεατρικά έργα:

* ''[[Εκκλησιάζουσες]]'', του [[Αριστοφάνης|Αριστοφάνη]] ([[2011]]),
* ''[[Δωδέκατη Νύχτα]]'', του [[Ουίλλιαμ Σαίξπηρ|Σαίξπηρ]] ([[2011]]),
* ***Έπρεπε να σε είχε πετύχει ο κυνηγός***, του [[Σπύρος Κολιαβασίλης|Σπύρου Κολιαβασίλη]], Θέατρο Περίακτοι  ([[2012]]).
* ***Στη Χώρα των άλλων***, του Αντώνη Σιμιτζή ([[2016]]).
* ''[[Ηλέκτρα (Σοφοκλή)]]'', Διάχρονο Θέατρο ([[2017]])
* [[Το επάγγελμα της κυρίας Γουόρεν|''Το επάγγελμα της Κυρίας Γουόρεν'']], του [[Τζορτζ Μπέρναρντ Σω|Τζορτζ Μπέρναρντ Σο,]] Διάχρονο Θέατρο ([[2022]])

Έχει συνεργαστεί με σκηνοθέτες θεάτρου και ηθοποιούς του παλιού ελληνικού κινηματογράφου, στα πλαίσια της θεατρικής παραγωγής, όπως οι:

* [[Γιώργος Λαζαρίδης (σκηνοθέτης)|Γιώργος Λαζαρίδης]], [[Ναπολέων Ελευθερίου]], [[Γιώργος Οικονομίδης]], [[Ντίνος Ηλιόπουλος]], [[Μίμης Φωτόπουλος]], [[Νίκος Ξανθόπουλος]], [[Αλέκος Λειβαδίτης]], [[Κούλης Στολίγκας]], [[Κώστας Χατζηχρήστος]], [[Γιάννης Μιχαλόπουλος]], [[Γιώργος Κωνσταντίνου (ηθοποιός)|Γιώργος Κωνσταντίνου]], [[Γιάννης Βογιατζής (ηθοποιός)|Γιάννης Βογιατζής]], [[Ρένα Ντορ]], [[Άννα Καλουτά]], [[Κούλα Νικολαϊδου]], [[Άννα Μαντζουράνη]], [[Μαίρη Χρονοπούλου]], [[Νίτσα Μαρούδα]], [[Βασίλης Παπαδόπουλος]], [[Σπύρος Καλογήρου]], [[Νίκος Αθερινός]], [[Αρτέμης Μάτσας]], [[Ζωζώ Ζάρπα]], [[Πέτρος Φυσσούν]] κ.ά., αλλά και της νεότερης γενιάς, όπως [[Μιχάλης Ρέππας - Θανάσης Παπαθανασίου]], [[Δήμητρα Παπαδοπούλου]], [[Άννα Παναγιωτοπούλου]], [[Νένα Μεντή]], [[Μίνα Αδαμάκη]], [[Ρένια Λουϊζίδου]], [[Μαρί Κυριακού]], [[Βασίλης Τσιβιλίκας]], [[Ελένη Φιλίνη]], [[Πέμυ Ζούνη]], [[Γιάννης Μπέζος]], [[Πέτρος Φιλιππίδης]], [[Βλάσης Μπονάτσος]], [[Τάκης Παπαματθαίου]], [[Λάκης Λαζόπουλος]], [[Νανά Νικολάου]] ([[ΔΗ.ΠΕ.ΘΕ. Κοζάνης]]), [[Βέρα Κρούσκα]], [[Μάνια Παπαδημητρίου]], [[Σπύρος Κολιαβασίλης]], [[Θανάσης Τσόδουλος]], [[Βαγγέλης Δουκουτσέλης]] κ.ά.

== Προσωπικές συνθέσεις  ==

* Το 2010, κυκλοφόρησε η πρώτη του ολοκληρωμένη δουλειά, με τίτλο ***"Αχιλλέας ο Μυρμιδόνας"***  σε ποίηση του Γιώργου Τσιτρούλη. Είναι ο πρώτος προσωπικός του δίσκος, με ερμηνευτές τον [[Κώστας Σμοκοβίτης|Κώστα Σμοκοβίτη]], την [[Καλλιόπη Βέττα]], τον '''Χρήστο Παπαχρήστο''', το γυναικείο φωνητικό σύνολο '''Amica+''', το '''Anthi's children choir''' και ανδρικό χορό.
* Το 2011 αναλαμβάνει τη σύνθεση και την ενορχήστρωση στο άλμπουμ "***Ξαφνική βροχή"*** της [[Καλλιόπη Βέττα|Καλλιόπης Βέττα]] από την ''Warner Μusic''. Στο άλμπουμ αυτό συμμετέχουν, εκτός της μόνιμης συνεργάτιδάς του [[Καλλιόπη Βέττα|Καλλιόπης Βέττα]], η Καίτη Κουλλιά, ο [[Μάριος Φραγκούλης]], όπως και ο αείμνηστος [[Λαυρέντης Μαχαιρίτσας]]. Ο Γιάννης Κ. Ιωάννου συμμετέχει κι ο ίδιος ερμηνευτικά, κάνοντας δέυτερες φωνές σε δυο τραγούδια του άλμπουμ.
* Το 2015 κυκλοφόρησε το βιβλίο-CD "***ΣΤΟΥΣ ΔΡΟΜΟΥΣ ΤΟΥ ΜΙΚΗ"***, όπου η [[Καλλιόπη Βέττα]] ερμηνεύει [[Μίκης Θεοδωράκης|Θεοδωράκη]] κι εκεί, εκτός από την ενορχήστρωση και την παραγωγή, έγραψε και τη μουσική ενός τραγουδιού αφιερωμένου στον [[Μίκης Θεοδωράκης|Μίκη Θεοδωράκη]]  με τίτλο ***"Της Ρωμιοσύνης μελωδέ"***.
* To 2018 δημιουργεί την μουσική (instrumental) τετραλογία ***"4 Seasons"*** που κυκλοφόρησε ψηφιακά από την '''FM-Records'''. Εκεί ο συνθέτης συνεργάζεται με άλλους σπουδαίους βιρτουόζους, όπως ο '''Δημήτρης Μαργιολάς''' (μπουζούκι) και ο '''Κυριάκος Γκουβέντας''' (βιολί).
* Το 2019 κυκλοφόρησε από την '''FM Records''' το άλμπουμ ***"Apocalypsis"*** του συνθέτη, που περιέχει διασκευασμένες ενορχηστρώσεις κυρίως από το άλμπουμ ***"Ξαφνική βροχή",*** καθώς και κάποια άλλα καινούρια τραγούδια.

== Ο Γιάννης Κ. Ιωάννου συνθέτει (αλλά) και ερμηνεύει ==
Η εξέλιξη ποτέ δεν σταματά, ακόμα και μετά από μια τόσο σημαντική καριέρα τόσων ετών, αντίθετα βρίσκει κι άλλους δρόμους έκφρασης. Ο συνθέτης, ενορχηστρωτής, μουσικός και παραγωγός '''Γιάννης Κ. Ιωάννου''', πιάνει και το μικρόφωνο για να ερμηνεύσει τα τραγούδια του ή έστω κάποια από αυτά. Επιλέγει στίχους συνεργατών του με την οξυδέρκεια που διαθέτει από την εμπειρία του, συνθέτει και ερμηνεύει.

* Το 2020 κυκλοφορεί από την FM Records ένα EP, όπου ο συνθέτης εμπνέεται από τη διαχρονική ***"Μισιρλού"*** και χαρίζει τρεις οργανικές εκδοχές του τραγουδιού, σε ρυθμό beat, oriental, αλλά και μια προσαρμογή στην διασκευή των '''Black Eyed Peas''', το περίφημο ***"Pump it"*.*' 
* Στις 12 Αυγούστου του 2020 επίσης, κυκλοφορεί το ***"Ασήμωσε η θάλασσα"***, ένα τραγούδι με στίχους του **Αντώνη Κολιού,** που ερμήνευσε η **Άννα Καραγεωργιάδου.** Το τραγούδι ήταν μια σύνθεση, ενορχήστρωση και παραγωγή του **Γιάννη Κ. Ιωάννου.**
* Στις 4 Οκτωβρίου 2021 κυκλοφορεί το ***"Laughter Yoga Greek Dance"***, ένα τραγούδι με ειδικό σκοπό, σχεδόν θεραπευτικό. Περιείχε δύο σημαντικά στοιχεία που ήταν ο ελληνικός και αγγλικός στίχος ταυτόχρονα, αλλά και το "διπλό" συνθετικό μουσικό παιχνίδι του τραγουδιού που ξεκινούσε ως χορευτική, περιέχει πολλά γέλια από κόσμο στο background και ενε τέλει ολοκληρώνεται με... συρτάκι. Οι στίχοι είναι της **Αντιγόνης Λουκά**, ενώ η ερμηνεία, η δύσκολη ερμηνεία, ανήκει στην **Θέλμα Καραγιάννη**. Κι εδώ η παραγωγή είναι του **Γιάννη κ. Ιωάννου.**  
* Στις 8 Νοεμβρίου 2021 κυκλοφορεί από την **FM Records** το single ***"Κλαίει η Ανατολή"***. Ο **Αντώνης Κολιός** εμπνεύστηκε όπως ανέφερε ο ίδιος, από το οργανικό άλμπουμ ***"Winter"*** του συνθέτη **Γιάννη Κ. Ιωάννου** και συγκεκριμένα το κομμάτι ***«Refugee Dreamers of Peace».*** Το τελικό νεό τραγούδι ερμήνευσε ο **Ισίδωρος Πάτερος.** 
* Την 1η Μαρτίου 2022 κυκλοφορεί η ***«Ωδή στα γυαλιά μου»,*** ένα αριστουργηματικά δοσμένο ποίημα του ψυχολόγου, συγγραφέα και ποιητή **[[Νίκος Σιδέρης|Νίκου Σιδέρη]],** από την ποιητική του συλλογή ***"Θηλή Σοκολάτα"***, που μελοποίησε, ενορχήστρωσε κι ερμηνεύει ο **Γιάννης Κ. Ιωάννου**. Το single κυκλοφόρησε ψηφιακά σε όλες τις πλατφόρμες.
* Λίγες μόνο μέρες αργότερα κυκλοφόρησε ακόμα ένα τραγούδι του, που φέρει ξανά την ερμηνευτική του σφραγίδα, το ***«Σαν νερό κυλά η ζωή»***. Η μουσική του τραγουδιού γράφτηκε από τον **Γιάννη Κ. Ιωάννου**, αρχικά για το θεατρικό έργο του Μπέρναρντ Σω, ***"[[Το επάγγελμα της κυρίας Γουόρεν]]"***, που ανέβασε το *Διάχρονο Θέατρο* της **[[Μαίρη Βιδάλη|Μαίρης Βιδάλη]]**, με σκηνοθέτη τον **Γιάννη Μόρτζο**. Λίγο αργότερα προτάθηκε στην **Αιμιλία Πανταζή** να γράψει στίχους κι έτσι γεννήθηκε αυτό το τραγούδι, που επίσης κυκλοφόρησε ψηφιακά σε όλες τις πλατφόρμες. Σημείο καμπής, δύο χρόνια μετά, το 2024 το τραγούδι αυτό είχε ξεπεράσει τις 500.000 ακροάσεις παγκοσμίως. 
* Στις 4 Μαίου 2022 κυκλοφόρησε το άλμπουμ *"*'Νεράιδες**"'' με 4 τραγούδια'','' το οποίο κυκλοφόρησε σαν το πρώτο μέρος (από τρία) του ολοκληρωμένου κύκλου ***"Μικρά Ερωτικά",*** το οποίο θα κυκλοφορούσε αργότερα και σε φυσική μορφή. Το άλμπουμ ***"Νεράιδες"*** κυκλοφόρησε διεθνώς από την **FM Digital Records**, ψηφιακά σε όλες τις μουσικές διαδικτυακές πλατφόρμες. Η σύνθεση, Ενορχήστρωση & Παραγωγή είναι του **Γιάννη Κ. Ιωάννου,** οι στίχοι ανήκουν στην **Αιμιλία Πανταζή,** ενώ ερμηνεύει η **Κατερίνα Παπαδημητρίου** και ο **Γιάννης Κ. Ιωάννου** σε ένα τραγούδι. 
* Στις 6 Ιουλίου 2022 κυκλοφόρησε από την **FM Records** νέο EP άλμπουμ με τίτλο ***"Παλιό Πάρκο"***  και πάλι σε ψηφιακή μορφή, στις μουσικές πλατφόρμες. Εκεί παρουσιάζει τη συνεργάτιδά του επί μακρόν **Καλλιόπη Βέττα** σε 3 τραγούδια του, η οποία επιστρέφει ερμηνεύοντας μετά από καιρό, αλλά και δύο νέους στιχουργούς κι έναν παλιότερο καταξιωμένο. Τον Κοζανίτη δημοσιογράφο **Αντώνη Μαυρίδη**, τον αρχιμουσικό της Δημ. Φιλαρμονικής Αρχαγγέλου Ρόδου, στιχουργό **Αντώνη Κολιό** και τον γνωστό με τις πολλές μεγάλες επιτυχίες στο ενεργητικό του, **Άκο Δασκαλόπουλο**, που δεν είναι πια κοντά μας. Ο ίδιος ο συνθέτης ερμηνεύει ένα τραγούδι από το EP. 
* Στις 29 Σεπτεμβρίου 2022 κυκλοφόρησε το άλμπουμ του **Γιάννη Κ. Ιωάννου**, ***"Ο Πόλεμος και η Ειρήνη"*** ''.'' Κυκλοφορεί ένα ολόκληρο άλμπουμ δικό του για πρώτη φορά, όντας ο ερμηνευτής. Αρκετοί στιχουργοί πλαισίωσαν τη δουλειά αυτή. **Μίνα Πέτρου Βενετσάνου, Στέλλα Δενδηλιάρη, Λίνα Δημοπούλου, Αίμη Καραγιαννάκη**, **Λέανδρος Πολενάκης,** ενώ το άλμπουμ συμπληρώνεται με τρία οργανικά τραγούδια του συνθέτη και ερμηνευτή, αλλά και δύο ακόμα σπουδαία τραγούδια από την ιστορία του ελληνικού τραγουδιού. **Χάρης Κατσιμίχας** και **Λένα Παππά** υπογράφουν τη δημιουργία στο **"Δωμάτιο"**. Αυτό το τραγούδι είχε ενορχηστρωθεί αρχικά από τον **Γιάννη Κ. Ιωάννου** για το άλμπουμ ***"Της αγάπης μαχαιριά"***, ενώ τώρα το ερμηνεύει ο ίδιος. Το άλλο είναι ο πασίγνωστος ***"Μέτοικος"***  του **Georges Moustaki,** με την ελληνική απόδοση των στίχων να ανήκει στον ποιητή **Δημήτρη Χριστοδούλου.** Το άλμπουμ κυκλοφόρησε διεθνώς από την **FM Records** σε όλες τις ψηφιακές πλατφόρμες. 
* Στις 30 Νοεμβρίου 2022 κυκλοφόρησε το δεύτερο μέρος από τα ***"Μικρά Ερωτικά"***, με τον γενικό τίτλο ***"Είναι κάτι έρωτες"*.** Το άλμπουμ ** **κυκλοφόρησε από την **FM Digital Records**, ψηφιακά σε όλες τις μουσικές διαδικτυακές πλατφόρμες. Η σύνθεση, Ενορχήστρωση & Παραγωγή είναι του **Γιάννη Κ. Ιωάννου,** οι στίχοι ανήκουν στην **Αιμιλία Πανταζή,** ενώ ερμηνεύει η **Κατερίνα Παπαδημητρίου** και ο **Γιάννης Κ. Ιωάννου** σε ένα τραγούδι. '' '' 
* Στις 8 Μαρτίου 2023, γενέθλια ημέρα του **Γιάννη Κ. Ιωάννου,** κυκλοφόρησε το άλμπουμ του συνθέτη και ερμηνευτή, με γενικό τίτλο ***"Ο Κήπος της Εδέμ"*** ''.'' Επτά νέα τραγούδια σε στίχους του **Κωνσταντίνου Προβατά.** Η ερμηνεία, η σύνθεση αλλά και η παραγωγή του άλμπουμ ανήκουν στον **Γιάννη Κ. Ιωάννου.** Το άλμπουμ κυκλοφόρησε με ένα ευρηματικό εξώφυλλο που έχει κάνει ιδιαίτερη αίσθηση, μία έμπνευση της artist **Βιργινίας Ανδριανάτου,** η οποία κάνει και τα φωνητικά στο ομότιτλο τραγούδι. 
* Στις 25 Απριλίου 2023 κυκλοφορεί σε ψηφιακή μορφή η ***"Εποχή τρικυμίας"*** με ερμηνεία της [[Καλλιόπη Βέττα|Καλλιόπης Βέττα]]**,** σε στίχους του δημοσιογράφου και στιχουργού **Αντώνη Μαυρίδη.** Η σύνθεση, η ενορχήστρωση και η παραγωγή ήταν του Γιάννη Κ. Ιωάννου. 
* Στις 4 Ιουνίου 2023 κυκλοφορούν σε ψηφιακή μορφή δύο τραγούδια με ερμηνευτή τον **Ζαχαρία Μπασιά,** με την υπογραφή ωστόσο του **Γιάννη Κ. Ιωάννου.** Το ***"Μπορώ",*** ένα παλιότερο τραγούδι του συνθέτη που είχε ερμηνεύσει η [[Καλλιόπη Βέττα]], σε στίχους της **Μαρίνας Αρμέφτη**, καθώς και το ***"Είναι η αγάπη λουλούδι ανοιχτό",*** σύνθεση του ερμηνευτή **Ζαχαρία Μπασιά,** σε στίχους της **Αιμιλίας Πανταζή.** Αυτές οι δύο κυκλοφορίες ήταν παραγωγή του **Γιάννη Κ. Ιωάννου.** 
* Στις 2 Ιουλίου 2023 κυκλοφορεί ψηφιακά ***"Ο καραβομαραγκός"*** σε ποίηση του **Νίκου Πλωμαρίτη**. Η ερμηνεία, σύνθεση, ενορχήστρωση και παραγωγή του τραγουδιού είναι του **Γιάννη Κ. Ιωάννου.** 
* Στις 27 Σεπτεμβρίου 2023 κυκλοφορεί ψηφιακά το τραγούδι ***"Είμαστε οι άνθρωποι μικροί"*** σε παραγωγή, ερμηνεία, σύνθεση και ενοχρήστρωση του **Γιάννη Κ. Ιωάννου.** Οι στίχοι ανήκουν στον **Αλέξανδρο Στεφόπουλο.** 
*      Στις 7 Δεκεμβρίου 2023 κυκλοφόρησε το τρίτο μέρος από τα ***"Μικρά Ερωτικά",*** με τον γενικό τίτλο ***"Σαν ψάθινο χαλί".*** Το άλμπουμ κυκλοφόρησε ψηφιακά σε όλες τις μουσικές διαδικτυακές πλατφόρμες. Η σύνθεση, Ενορχήστρωση & Παραγωγή είναι του **Γιάννη Κ. Ιωάννου,** οι στίχοι ανήκουν στην **Αιμιλία Πανταζή,** ενώ ερμηνεύει η **Κατερίνα Παπαδημητρίου** (2 τραγούδια), ο **Γιάννης Κ. Ιωάννου** (1 τραγούδι), ενώ μαζί ερμηνεύουν ακόμαδύο τραγούδια. Σε αυτό το τρίτο μέρος από τα ***"Μικρά Ερωτικά",*** η **Κατερίνα Παπαδημητρίου** ερμηνεύει διασκευασμένο το "Σαν νερό κυλά η ζωή", που στην αρχική του εμφάνιση το είχε ερμηνεύσει σαν single ο **Γιάννης Κ. Ιωάννου** το 2022, για το θεατρικό έργο της [[Μαίρη Βιδάλη|Μαίρης Βιδάλη]], [[Το επάγγελμα της κυρίας Γουόρεν|"Το επάγγελμα της Κυρίας Γουόρεν"]], σε σκηνοθεσία του εκλιπόντος από το 2024 **Γιάννη Μόρτζου**.    
*      Στις αρχές του 2024 κυκλοφόρησε το EP ***"Red Lips",*** μια προσέγγιση ενός θέματος από τον συνθέτη για κινηματογραφική ταινία. Δημιουργεί έτσι ένα Film Theme με πλήρη ενορχήστρωση, ένα ορχηστρικό και ένα πρωτόλειο άκουσμα, ενώ τέλος υπάρχει και εγγραφή μόνο με φωνητικά που έχει αναλάβει η [[Καλλιόπη Βέττα]]. Η ερμηνεύτρια έκανε και τα φωνητικά σε όλα τα ορχηστρικά που δημιουργήθηκαν, όπως τα περιγράψαμε.     
*      Στις 7 Μαίου 2024 κυκλοφόρησε ακόμα ένα EP, με τον τίτλο ***"Ο έρωτας, η άνοιξη και η νύχτα"***. Πρόκειται για τέσσερα ποιήματα, τεσσάρων διαφορετικών ποιητών, τα οποία συνέθεσε ο **Γιάννης Κ. Ιωάννου**, τα ενορχήστρωσε και ανελαβε και την παραγωγή του EP. Ο ίδιος ερμήνευσε δύο από τα ποιήματα αυτά, η [[Καλλιόπη Βέττα]] τα άλλα δύο, ωστόσο στο ένα από αυτά ο συνθέτης τη συνόδευσε φωνητικά. 
*Στις 10 Νοεμβρίου 2024 κυκλοφόρησε το single ***"Tabula Rasa"*',* με τον *'Γιάννη Κ. Ιωάννου** να πρωτοτυπεί ακόμα μια φορά. Δημιουργεί ένα νέο γκρουπ που λέγεται **Neosystatoi** και συνθέτει σε ραπ μουσική του πυκνογραμμένους στίχους του **Κωνσταντίνου Προβατά**. Φυσικά επιμελείται όλη τη σύνθεση, την ενορχήστρωση, αλλά και την παραγωγή του single, με την ερμηνεία όπως είπαμε του γκρουπ **Neosystatoi.**  
*Στις 8 Δεκεμβρίου 2024 κυκλοφορεί το EP ***"Δήμιος Χρόνος"*** που περιέχει 5 τραγούδια. Πρόκειται για μια σημαντική συνεργασία, με τον στιχουργό **Λάκη Τεάζη,** ο οποίος στο παρελθόν έχει υπογράψει ορισμένες από τις μεγαλύτερες επιτυχίες του ελληνικού τραγουδιού, με σπουδαίους ερμηνευτές. Ο **Γιάννης Κ. Ιωάννου** συνθέτει, ενορχηστρώνει, αλλά κάνει και την παραγωγή του EP, ενώ παράλληλα δημιουργεί κι ένα νέο γκρουπ για τις ανάγκες του άλμπουμ αυτού, με ονομασία **Της νιότης μου η παρέα.**
*Στις 27 Δεκεμβρίου 2024 κυκλοφορεί το single ***"Γράμμα στον γιο μου"*,** μια ιδιαίτερη στιγμή του συνθέτη που εδώ είναι και ο στιχουργός! Προφανώς τραγούδι συναισθηματικής αξίας, για το οποίο ο **Γιάννης Κ. Ιωάννου** χρησιμοποιεί εκ νέου το γκρουπ **Της Νιότης μου η Παρέα** και παράλληλα ενορχηστρώνει και είναι και ο παραγωγός.  
*Μια σπουδαία στιγμή στο έργο του **Γιάννη Κ. Ιωάννου** είναι η συνεργασία του με τον **Γιώργο Νταλάρα** για το τραγούδι ***"Ελενίτσα"***, σε στίχους του **Πάνου Σταθόγιαννη**. Ο **Γιώργος Νταλάρας** το χρησιμοποιεί ανελλιπώς και ακυκλοφόρητο στις εμφανίσεις του σε νυχτερινό κέντρο που συνυπάρχει με τον **Βασίλη Παπακωνσταντίνου**, αλλά και τον **Οδυσσέα Ιωάννου**, την περίοδο 2024-25. Το τραγούδι ανέβηκε στις πλατφόρμες στις 29 Ιανουαρίου 2025, ενθουσιάζοντας το κοινό όλων των δημιουργών.  
*Στις 29 Μαρτίου 2025 συνεργάζεται εκ νέου με τον στιχουργό **Κωνσταντίνο Προβατά**, σε ένα νέο EP με 5 τραγούδια και δύο ορχηστρικές συνθέσεις του, με τον τίτλο ***"O Tempora O Mores****'''"***. Εδώ ολοκληρώνεται ένα κύκλος hip-hop συνθέσεων που ξεκίνησαν οι δημιουργοί τον Νοέμβριο του προηγούμενου έτους, με το single ***"Tabula Rasa".*** Τα τραγούδια έχουν τίτλους λατινικά ρητά, πολύ γνωστά στο κοινό (***De Facto, Alter Ego, Carpe Diem, Tabula Rasa, Dum Spiro Spero***), έχουν πολιτικο-κοινωνική χροιά και επικεντρώνονται στην περίοδο της ελληνικής κρίσης μέχρι και το σήμερα.     
## Παραπομπές

## Πηγές
* Επίσημη ιστοσελίδα του καλλιτέχνη από την οποία παραχωρήθηκαν τα κείμενα με τις άδειες Αναφοράς Δημιουργού - Παρόμοιας Διανομής 3.0 Μη εισαγόμενο (CC BY-SA 3.0) και GNU. Περιλαμβάνονται επίσης αρκετά αυτούσια κείμενα από τη συγκεκριμένη ιστοσελίδα.
* https://musicalmanac64.blogspot.com/2022/09/blog-post_21.html όπου περιγράφεται η δράση του και μετά το 2010
* https://web.archive.org/web/20130127034010/http://www.ioannou-music.gr/press/interview-difono47.htm - Συνέντευξη του **Γιάννη κ. Ιωάννου** στο ***"Δίφωνο"*** στον **Γιώργο Τσάμπρα**.
* https://web.archive.org/web/20120323175710/http://www.ioannou-music.gr/gr_lomt.htm - Η σελίδα της Λαϊκής Ορχήστρας **"Μίκης Θεοδωράκης"**
* https://www.mousikogramma.gr/afieromata/arthro/giannis_k_ioannou_h_dynami_tis_dimiourgias_dialyei_tin_pikra_ta_dialyei_ola-4128/?page2=3#gsc.tab=0 - Συνέντευξη του Γιάννη Κ. Ιωάννου στο mousikogramma.gr , στην **Αρετή Κοκκίνου** και τη **Θέλμα Καραγιάννη**.

## Εξωτερικοί σύνδεσμοι
* Ιστοσελίδα στην FM Records, https://fmrecords.net/artists-legacy/yannis-k-ioannou/
* Ιστοσελίδα στο Spotify, Yannis K. Ioannou
* Σελίδα Facebook, Γιάννης Κ. Ιωάννου / Yannis K. Ioannou
* Σελίδα You Tube https://www.youtube.com/@yannis703
* Σελίδα You Tube https://www.youtube.com/channel/UCzzI2g2Nr57GrNgj3dZX6rw

Κατηγορία:Έλληνες συνθέτες
Κατηγορία:Έλληνες συνθέτες ηλεκτρονικής μουσικής
Κατηγορία:Έλληνες τραγουδιστές
ιωαννου γιαννης
Κατηγορία:Απόφοιτοι του Ωδείου Αθηνών
__ΧΩΡΙΣΕΥΡΕΤΗΡΙΟ__